Translator: Sakunphat Jirawuthitanant Reviewer: MeMe Kassiri
พวกเรามาอยู่ที่นี่วันนี้ เพราะการนับถอยหลังของภูมิอากาศได้เริ่มแล้ว
และเรายังไม่ได้เข้าใกล้ สิ่งที่เราต้องการให้เป็น
วิทยาศาสตร์บอกเราว่า เราต้องจำกัดการทำให้โลกร้อน
ไม่ให้เกิน 1.5 องศาเซลเซียส จากระดับก่อนยุคอุตสาหกรรม
เรายังทำได้แค่ 3 องศาเท่านั้น
หลายพันล้านคนทั่วโลก
กำลังยากลำบาก จากความล้มเหลวนี้
ภูมิอากาศวิปริตจากการเสพติด อย่างล้าหลัง ในพลังงานฟอสซิล
ทำให้เกิดไฟป่าครั้งใหญ่ เป็นประวัติการณ์
พายุไซโคลน ที่ถี่และรุนแรงขึ้น
น้ำท่วม ความแห้งแล้ง และอากาศสุดขั้วแบบต่าง ๆ
มลพิษทางอากาศกำลังทำร้าย เมืองใหญ่และทำลายสุขภาพเรา
ความหลากหลายทางชีวภาพ ทั้งบนบก และในทะเล ต่างได้รับผลกระทบหนักขึ้น
ไม่มีประเทศใดที่มีภูมิต้านทาน ต่อวิกฤติภูมิอากาศ
แต่ในทุกประเทศ
คนยากจนและไร้โอกาส จะได้รับผลกระทบรุนแรงที่สุด
ขณะที่มีส่วนน้อยสุด ในการก่อปัญหา
25 ปีที่ผ่านมา
คนรวยที่สุดเพียงร้อยละ 10 ของประชากรโลก
เป็นตัวการปล่อยคาร์บอน มากกว่าครึ่งหนึ่ง
แต่คนที่จนสุดร้อยละ 50
มีส่วนเพียงร้อยละ 7
ความไม่ยุติธรรมและไม่เท่าเทียม ในระดับนี้ เหมือนมะเร็งร้าย
ถ้าเราไม่ลงมือทำตอนนี้ ศตวรรษนี้อาจเป็น ศตวรรษสุดท้ายของมนุษยชาติ
การแพร่ระบาดของโควิด-19
ได้เผยพื้นฐานความไม่ยุติธรรม และไม่เท่าเทียม ในสังคมมนุษย์
สถานการณ์อันโหดร้าย ของการแพร่ระบาด
ได้หยิบยื่นโอกาสที่จะสร้างหนทางใหม่
ในการให้ความสำคัญกับทุกแง่มุม ของวิกฤติภูมิอาศอย่างตรงไปตรงมา
ประวัติศาสตร์ย้ำว่า เมื่อเราให้ความสำคัญ กับเรื่องใด เราจะทำมันสำเร็จ
เราสามารถสร้างโลกที่ปลอดภัยขึ้น ยุติธรรมขึ้น และยืนหยัดดีขึ้น
เแต่เราต้องลงมืออย่างรวดเร็ว
ผมจึงเชิญชวนรัฐบาลต่าง ๆ
ให้ตอบรับ 6 มาตรการภูมิอากาศ เพื่อให้เราฟื้นตัวได้ดีขึ้นร่วมกัน
ลงทุนในงานสีเขียว
ไม่สนับสนุนอุตสาหกรรม สร้างมลพิษ โดยเฉพาะถ่านหิน
ยุติการสนับสนุนเชื้อเพลิงฟอสซิล และเพิ่มต้นทุนการปล่อยคาร์บอน
รับรู้ความเสี่ยงด้านภูมิอากาศ เข้าไว้ในการตัดสินใจทางการเงินและนโยบาย
ทำงานร่วมกันอย่างเป็นหนึ่ง
และที่สำคัญสุด ต้องไม่ทิ้งใครไว้ข้างหลัง
นี่คือหนทางแห่งการปฏิบัติ ที่หลายพันบริษัท
เมือง รัฐ ภูมิภาค มหาวิทยาลัย และนักลงทุน
ได้เลือกแล้วที่จะยึดมั่น การปล่อยมลภาวะสุทธิเป็นศูนย์
ในปี 2050 อย่างช้าที่สุด
เรากำลังเดินหน้าเพื่อปกป้อง ผู้คนและโลกของเรา
แนวโน้มกำลังชัดเจนขึ้น
เมืองและภูมิภาคที่มีร่องรอยคาร์บอน สูงกว่าสหรัฐอเมริกา
และบริษัทมีรายได้รวมกันมากกว่า 11.4 ล้านล้านดอลล่าร์
ได้ยืนยันความตั้งใจ ที่จะปล่อยมลภาวะเป็นศูนย์ในปี 2050
ซึ่งตัวเลขได้เพิ่มขึ้นเป็นสองเท่า นับจากจุดเริ่มต้นของการริเริ่มนี้
ณ การประชุมสุดยอดการเดินหน้า เพื่อภูมิอากาศ ในปี 2019
เช่นเดียวกัน นักลงทุน ผู้ดูแลเงินมากกว่า 4 ล้านล้านดอลล่าร์
ก็ได้เข้าร่วมโครงการนี้
ซึ่งตัวเลขได้เพิ่มมากกว่าสองเท่า
นับตั้งแต่เริ่มต้นโครงการนี้ ในการประชุมครั้งดังกล่าว
แต่รัฐบาลต่าง ๆ ก็ยังจำเป็น
ในการกำหนดภาษี และกรอบกฎหมาย
ที่จะกระตุ้นให้ภาคเอกชน ดำเนินการเพื่อภูมิอากาศมากขึ้น
สหภาพยุโรปประกาศแผน ลดการปล่อยมลภาวะ
ลงอย่างน้อย 55 เปอร์เซนต์ ภายในปี 2030
และบรรลุจุดสมดุลทางภูมิอากาศ ภายในปี 2050
และเมื่อเร็ว ๆ นี้ จีนก็ได้ประกาศเจตจำนง
ที่จะปล่อยคาร์บอนสุทธิเป็นศูนย์ ให้ได้ก่อนปี 2060
ผมคาดหวังให้ผู้ปล่อยมลพิษหลักเหล่านี้ และรายอื่น ๆ
นำเสนอแผนและนโยบาย ต่อที่ประชุม COP26 อย่างเป็นทางการ
ซึ่งจะพาโลกเข้าสู่ภาวะ คาร์บอนสุทธิเป็นศูนย์ภายในปี 2050
เราต้องทำให้แน่ใจว่าแต่ละประเทศ
แต่ละเมือง บริษัท ธนาคาร และองค์การระดับนานาชาติ
จะมีแผนเป็นขั้นตอน เพื่อบรรลุการปล่อยมลภาวะสุทธิเป็นศูนย์
เรายังต้องการเห็น ความพยายามที่ยิ่งใหญ่ขึ้น
ที่จะสร้างความยืนหยัด ให้กลุ่มประเทศที่เปราะบาง
ซึ่งเป็นตัวการน้อยสุดในปัญหา แต่กลับรับผลรุนแรงสุด
ในพื้นที่สามเหลี่ยม ปากแม่น้ำชายทะเล
หมู่เกาะแปซิฟิก และแคริบเบียน
และแผ่นดินอันแห้งแล้ง เช่นภูมิภาคซาเฮลในอัฟริกา
เราต้องช่วยผู้คนให้ปรับตัวได้ จากผลกระทบของภูมิอากาศ
ดังที่เราฟื้นตัวจากโควิด-19
ผมเรียกร้องประเทศพัฒนาแล้ว ให้ยึดถือคำมั่นที่ให้ไว้
ในการสนับสนุนเงิน ปีละหนึ่งแสนล้านดอลล่าร์
เพื่อการบรรเทาปัญหา การปรับตัว และความยืนหยัดได้ ของประเทศกำลังพัฒนา
เราต้องเดินหน้า สร้างเงื่อนไขที่เราต้องการ
สำหรับการสนับสนุนเงินทุน จำนวนมหาศาล
ทั้งจากสถาบันการเงิน และนักลงทุนเอกชน
เราต้องมุ่งสร้าง ความทะเยอทะยานทางภูมิอากาศ
ในโอกาสครบรอบห้าปี ของปฏิญญาปารีสในเดือนธันวาคม
ผู้นำรัฐบาล ธุรกิจ และสมาคม
จะรวมตัวกันทางออนไลน์ เพื่อทำสิ่งนั้น
เราต้องเริ่มรณรงค์เพื่อการประชุม ภูมิอากาศที่กลาสโกว์ในปี 2021
ซึ่งผมขอชื่นชม ผู้ที่ได้ตกลงเข้าร่วมแล้ว
แต่ผมขอให้คุณทำมากขึ้น และเร็วขึ้นอีก
คุณได้แสดงความมุ่งมั่นตั้งใจแล้ว
ตอนนี้เราขอให้คุณส่งเสียง และผลักดันรัฐบาลให้ทำมากขึ้น
โดยเฉพาะผู้ที่ ปล่อยมลภาวะมากสุด
สำหรับผู้ที่ยังไม่เข้าร่วม ใจความของผมไม่ยาก
เราต้องร่วมมือกันเท่านั้น จึงจะบรรลุเป้าหมายสู่ระดับศูนย์ได้
ผมเชิญชวนให้ทุกคนเข้าร่วม
การนับถอยหลังได้เริ่มขึ้นแล้ว